  Майя Бывальцева Удмуртиын коронавирусэн черлан ньыль выль учыръёсты шараязы. Со сярысь 7-тӥ оштолэзе «ВКонтакте» мерлыко вотэсысь бамаз элькунлэн тӧроез ивортӥз. Санкт-Петербургысь берытскем 62 аресъем воргорон али паласькись висёнъёсъя элькун эмъюртын эмъяське. Соин кусып возем 136 адямиез эскеризы, лабораториын вирусэз ӧз шараялэ. Куинь адямилэсь семья вирус нуллӥсен, Великобританиысь вуэм ӵыжы-выжыенызы, кусып возизы. Али куиньназы – кышноез, картэз но нылпизы – озьы ик паласькись висёнъёсъя элькун эмъюртын эмъясько. Соосын кусып возем 150 адями эскеремын, анализъёс коронавирусэз ӧз возьматэ. Туннэ нуналлы Удмуртиын выль коронавирус инфекциен черлан укмыс учыр пусъемын. Висьыны усемъёс пӧлысь куинез йӧназы ни. 7-тӥ оштолэзьлы эмъясьёс 1 сюрс 46 адямиез чакласа возё, 66 мурт эмъюртын кылле. Тодэ вайытом, 31-тӥ южтолэзьысен Удмуртиын астэс ачид нимаз висъян режим ужа.  Тегъёс: Тазалык Ижкар Удмуртия коронавирус тазалыкезутён АлександрБречалов  